google/wiki40b huggingface dataset:
Persatuan Kebajikan Penulis Muda Selangor

Persatuan Kebajikan Penulis Muda Selangor atau 'Kemudi' adalah persatuan penulis di Selangor yang terhasil dari pertemuan dan perbincangan penulis muda di Institut Trengkas Malaysia (ITM) 3B, Jalan Gurney (kini Jalan Semarak), Kuala Lumpur pada 11 September 1971. Sambutan yang diterima dari kalangan penulis muda Selangor dan luar selangor pada masa itu sungguh menggalakkan.

Jawatankuasa

Pada 14 Disember 1971, Mesyuarat penubuhan KEMUDI dengan pembentukan sebuah Jawatankuasa Penaja yang terdiri daripada Dato Abdul Samad Maharudin-(Yang Di Pertua), Dato Dr Mohd Nordin Abdulrahman @ Atondra ,Saring Sirad @ Ismas Saring, ,Salmiah Hj Mat Saman @ S. Hamisal.  Sementara Raja Azam Bidin, Dr Ahmad RAzali Yusof,B. Buyung, Shamsuddin Taha dan Umi Kalthum Ahmad telah dipilih sebagia Ahli Jawatankuasa.
Pada 6 Julai 1972, Persatuan Kebajikan Penulis Muda Selangor (KEMUDI) telah diluluskan pendaftarannya oleh Pendaftar Pertubuhan.

Tujuan penubuham

Antara tujuan KEMUDI ditubuhkan adalah untuk memberi bantuan khas kepada ahli yang menghadapi kecemasan. Sungguhpun soal kebajikan dititikberatkan, ini tidak bermakna KEMUDI melupakan tanggungjawab dalam pengembangan bahasa dan sastera. malah sejak ditubuhkan, KEMUDI dikategorikan sebagai sebuah persatuan yang mantap jika diukur daripada kegiatan kesusteraan yang telah dilaksanakan. Antara kegiatan besar yang telah dilaksanakan ialah Hari Puisi Selangor, Apresiasi Puncak Penyair Asean, Malam Menghening Cipta - Iqbal, Amir Hamzah, M. Ghazali (Punggok) dan Ruhi Hayat, Temu Sastera dan Anugerah Sastera KEMUDI.
Dalam meniti usia yang matang, KEMUDI telah mengorak langkah dengan mewujudkan beberapa biro dalam pentadbiran KEMUDI. Menyedari perkatan Muda dalam nama KEMUDI tidak sesuai, maka pada 3 April 1994 bertempat di rumah Yang Di Pertua KEMUDI, telah diadakan Mesyuarat Agung Khas (Perlembangaan). Pada mesyuarat tersebut ahli yang hadir telah membuat ketetapan menukar nama Persatuan Kebajikan Penulis Muda Selangor kepada Persatuan Penulis dan Kebajikan Negeri Selangor. Namun begitu akronimnya tidak berubah, masih lagi KEMUDI.
Sebagai langkah untuk terus berada di hadapana dalam arus perdana sastera di Selangor, KEMUDI telah bernaung di bawah Majlis Kebudayaan Negeri Selangor (MKNS) dan Gabungan Persatuan Penulis Nasional (GAPENA).
Sememangnya KEMUDI telah sinonim dengan kegiatan kesusteraan mutahir di Negeri Selangor Darul Ehsan.
Tokenisme

Tokenisme ialah polisi atau amalan memasukkan ahli kumpulan minoriti, sebagai 'cukup syarat'. Ia juga boleh merujuk kepada sistem bayaran ala kadar sahaja, beberapa sen sahaja.
Ali Baba (perniagaan)

Ali Baba ialah satu sistem cara perusahaan yang memakai nama Melayu (Ali) atau kelihatan saja dimiliki atau di­urus­kan oleh orang Melayu tetapi sebenar­nya kepunyaan (diselenggarakan oleh) orang Cina (Baba) atau bangsa asing yang lain. Pihak yang mendapat ke­untungan ialah orang asing melalui cara Ali Baba. Perbuatan mengalibabakan menjual hak-hak yang khas bagi orang Melayu kepada orang Cina atau bangsa asing yang lain.
Perbuatan ini mampu merosak dan meningkatkan ketegangan antara kaum di Malaysia terutamanya antara orang Melayu dan orang Cina. Juga, perbuatan ini adalah salah kerana menggunakan hak orang lain demi kepentingan sendiri.
Balakrishnampatti

Demografik 2001

Menurut bancian India pada tahun 2001, Balakrishnampatti memiliki bilangan penduduk seramai 8,596. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2011

Menurut bancian India pada tahun 2001 Balakrishnampatti memiliki kadar pendidikan (kebolehan membaca) 62%, melebihi kadar purata kebangsaan 59.5%; dengan 57% lelaki dan 43% wanita mampu membaca. 11% dari populasi berusia di bawah 6 tahun. (2001)
British Airways

Sejarah

Permulaan BA adalah sinonim dengan permulaan aviasi komersial iaitu selepas Perang Dunia Pertama. Pada 25 Jun 1919, Aircraft Transport and Travel (AT&T) melancarkan penerbangan komersial pertama dunia dengan menghubungkan London dan Paris. Instone, Handley Page, Daimler Airways dan British Air Marine Navigation menubuhkan Imperial Airways pada 13 Mac 1954. Imperial Airways beroperasi ke Australia dan Afrika.
Pada masa yang sama, penerbangan-penerbangan kecil mula muncul di United Kingdom. Salah satunya ialah British Airways Ltd. Atas arahan kerajaan UK British Airways Ltd digabungkan dengan Imperial Airways untuk membentuk penerbangan kebangsaan UK iaitu British Overseas Airways Corporation (BOAC) pada tahun 1939.
Permulaan era jet pada tahun 1950 dipelopori oleh BOAC dengan penggunaan De Havilland Comet. Pada tahun 1974, BOAC ditukar menjadi British Airways dan serentak dengan Air France, memulakan pernerbangan supersonik selaras pelancaran Concorde pada tahun 1976
Lord King dilantik sebagai Pengerusi BA baru pada tahun 1981. Misi beliau ialah mengswastakan BA dan dengan itu Colin Marshall dilantik menjadi CEO. Semenjak itu, BA terus berkembang dan kini menjadi salah satu penerbangan utama dunia.

Destinasi

BA hari ini terbang kesuluruh dunia, meliputi kesemua benus di dunia
Pulau Kuraman

Pulau Kuraman merupakan satu salah daripada pulau yang tempat tumpuan pelancong di Wilayah Persekutuan Labuan, sebagai tempat beriadah dan bersuka-ria bersama keluarga. Keindahan Pulau Kuraman yang mempunyai pantai berpasir yang indah dan air yang jernih untuk para pengunjung berkelah dan mandi-manda bersama keluarga. Di Pulau Kuraman, para pengunjung dapat melakukan aktiviti di pantai seperti bermain layang-layang dan membina istana pasir sepanjang hari dan berehat bersama keluarga di situ dan menikmati keindahan alam semula jadi. Pulau Kuraman yang terletak di Wilayah Persekutuan Labuan ini amat popular dikalangan pengunjung tempatan dan luar tempat yang ingin lari daripada kesibukan kota dan mendapat ketenangan dan menikmati suasana pulau yang tenang dengan air laut yang jernih. Tidak hairanlah mengapa para pengunjong yang melawat Wilayah Persekutuan Labuan pasti tidak melepaskan peluang untuk berkunjung ke Pulau Kuraman dan meneroka keindahan pantai.

Geografi

Pulau Kuraman merupakan Pulau yang terletak di negeri Wilayah Persekutuan. Ia menjadi tumpuan pengunjung tempatan dan luar ke Wilayah Persekutuan Labuan. Pulau Kuraman memiliki iklim tropika dan airnya kekal suam sepanjang tahun, selesa untuk berenang. Terdapat banyak kekayaan semulajadi seperti batu-batu karang dan hidupan-hidupan laut yang menawan menanti untuk diterokai melalui aktiviti snokel. Suhu air berlegar sekitar 29 hingga 30°C sepanjang tahun sungguhpun ia boleh turun beberapa darjah pada musim tengkujuh pada penghujung tahun.
Pulau Kuraman mengadap ke arah laut China Selatan yang luas, dengan itu mengalami musim tengkujuh dengan gelombang besar pada penghujung tahun akibat tiupan angin timur laut. Keadaan ini menghalang nelayan daripada turun ke laut dan menjadikan aktiviti mandi-manda kurang sesuai akibat ombak besar dan kuat yang melanda kawasan pantai.

Fauna dan flora

Pulau Kuraman memiliki tumbuhan tropika dan hutan malar hijau.
Album Nasyid Terbaik Anugerah Industri Muzik

Album Nasyid Terbaik adalah salah satu kategori yang dipertandingkan menerusi Anugerah Industri Muzik di mana berbentuk trofi mikrofon yang diberikan kepada pasukan produksi rakaman album bergenre nasyid kontemporari dan berunsur ketuhanan terbitan rakyat Malaysia yang mencapai merit dan kualiti dalam industri rakaman. Ia disampaikan kepada penerbit dan artis rakaman secara konsisten sejak 1997 hingga 2008 . AIM dianjurkan oleh Recording Industry Malaysia (RIM) dan Persatuan Industri Muzik Malaysia (PAIMM).
Necroticism – Descanting the Insalubrious

Gaya muzik

Ken Owen dan Jeff Walker berkata dalam The Pathologist's Report Part III: Mass Infection bahawa mereka menolak perihal muzik Carcass pada album ini sebagai grindcore. Walaupun Owen mengakui ciri-ciri death metal, beliau dan Walker menyatakan bahawa mereka lebih cenderung kepada muzik mereka memanggil pada album ini "progresif".

Sejarah pelancaran

Necroticism pada asalnya dikeluarkan pada 21 Oktober 1991 melalui Earache Records. Album ini dikeluarkan semula pada tahun 2008 sebagai sebahagian daripada siri berterusan menerbitkan kembali Carcas, untuk mengikat masuk dengan perjumpaan mereka. Album utama dibentangkan sebagai satu bahagian yang dualdisc, dan di sebelah DVD mempunyai bahagian ketiga dokumentari lanjutan bertajuk The Pathologist's Report Part III: Mass Infection, dan temubual 23 minit dengan Walker dan Amott dari tahun 1993, yang dicatatkan di lawatan Gods of Grind. Kemudian edisi penerbitan semula yang mengandungi album pada CD dan dokumentari pada DVD yang berasingan. Juga termasuk dalam penerbitan semula adalah satu set daripada empat kad seni. Pengeluaran semula itu dikemukakan dalam 12 panel digipak dengan lirik penuh dan karya seni.
Algans

Algans ialah sebuah komun yang terletak di komun Tarn di selatan Perancis.
Kampung Lahar Yooi

Poskod

Poskod yang digunakan di Kampung Lahar Yooi, Tasek Gelugor, Pulau Pinang ialah 13800.
Gopalpur, Ganjam

Demografik 2001

Menurut bancian India pada tahun 2001, Gopalpur memiliki bilangan penduduk seramai 6,660. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2011

Menurut bancian India pada tahun 2001 Gopalpur memiliki kadar pendidikan (kebolehan membaca) 51%, di bawah kadar purata kebangsaan 59.5%; dengan 59% lelaki dan 41% wanita mampu membaca. 12% dari populasi berusia di bawah 6 tahun. (2001)
Saluki

Sejarah

Ada petroglif dan seni batu di Golpaygan dan di Khomein di Iran Tengah yang menunjukkan bahawa hound seperti saluki dan falkon menemani pemburu mengejar mangsa (kira-kira 8000–10,000 SM). Juga pada tembikar dijumpai di Susa, Iran (kira-kira 4200 SM) ialah imej hound seperti saluki mengejar kambing gurun atau baring di sebelah kolam. dan dari zaman Kerajaan Tengah dan seterusnya, haiwan seperti saluki muncul pada makam Mesir purba dari 2134 SM. Ini mempunyai hubungan dengan Avesta, Alkitab, al-Quran dan Empayar China. Pembiakbakaan moden di barat bermula pada 1895 apabila Florence Amherst mengimport sepasang saluki pembiakbakaan dari Mesir Rendah dan mula bekerja untuk mempopularkan baka. Saluki yang pertama didaftarkan di dalam buku pembaka barat ialah Cyrus dan Slongha Peri diimport dari Iran dan didaftarkan dengan DWZRV. DWZRV juga mencatatkan perinduk pertama pada 1922. Saluki diiktiraf oleh The Kennel Club pada 1923, dan oleh American Kennel Club pada 1929. Baka ini juga merupakan maskot Universiti Illinois Selatan Carbondale.
Saluki ialah anjing pemburu penglihatan dan dahulu merantau di seluruh Iran melalui Jalan Sutera dengan kafilah dan suku nomad di seluruh kawasan menganjur dari Sahara ke Laut Kaspia dan China. Ia telah digunakan untuk memburu buruan seperti gazel, kelinci dan kambing gurun (kebanyakannya di Iran Utara). Berbentuk seperti anjing pemburu penglihatan tipikal, ia terdapat dalam dua keragaman, licin dan berpelepah. Sungguhpun ia merupakan baka bebas yang memerlukan latihan sabar, ia lemah lembut dan bersikap penyayang dengan pemiliknya. Isu kesihatan pada saluki termasuk barah dan masalah jantung.
Masjid Tengku Mahkota Abdullah, Rompin

Sejarah

Masjid Tengku Mahkota Abdullah digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Tengku Mahkota Abdullah adalah Abdul Mubin Bin Mustafar. Masjid Tengku Mahkota Abdullah memiliki No Daftar: MY-06-RPN-00011.
Kampung Berjaya, Miri

Poskod

Poskod yang digunakan di Kampung Berjaya, Miri, Sarawak ialah 98000.
Kampung Padang Dalam

Poskod

Poskod yang digunakan di Kampung Padang Dalam, Bachok, Kelantan adalah 16020.
Villamayor de Gállego

Villamayor de Gállego merupakan sebuah kawasan perbandaran yang terletak di wilayah Zaragoza, Aragon, Sepanyol
Dion Cools

Kerjaya kelab

Dion memulakan kariernya di Tempo Overijse sejak beliau berusia sembilan tahun. Seterusnya, beliau sertai pasukan remaja Anderlecht pada tahun 2012. Selepas semusim, beliau berpindah ke pasukan remaja OH Leuven. Beliau menandatangani kontrak profesional pertamanya bersama OH Leuven pada Julai 2014 selepas beliau menamatkan pengajiannya.

Kerjaya antarabangsa

Dion dipanggil oleh jurulatih pasukan bawah-19 Belgium, Gert Verheyen untuk kempen kelayakan Kejohanan Eropah bawah-19 2015. Selain itu, Dion layak untuk mewakili Malaysia kerana beliau memegang kerakyatan Malaysia.

Kehidupan peribadi

Dion telah dilahirkan di Kuching, Sarawak. Bapa beliau merupakan orang asal Belgium manakala ibunya pula orang Malaysia berasal dari Kuching dan mereka berpindah ke Belgium selepas berkahwin lebih 20 tahun lalu. Selain sukan bola sepak, Dion turut menzahirkan rasa minatnya terhadap sukan golf.
Tanjung Pauh, Mestong

Poskod

Poskod yang digunakan di Tanjung Pauh adalah 36364. Terdapat 11 buah desa di dalam daerah kecamatan Mestong.
Parakanmulya

Poskod

Poskod yang digunakan di Parakanmulya adalah 41372. Terdapat buah desa di dalam daerah kecamatan Tirtamulya.
Solat Sunat Wuduk

Solat Sunat Wuduk adalah solat sunat dua rakaat yang didirikan selepas mengerjakan wuduk. Ia juga dikenali sebagai solat syukur wuduk.
Solat Sunat Wuduk merupakan solat sunat sebanyak dua rakaat yang dilakukan setiap kali seseorang itu selesai mengambil wuduk. Tidak ada waktu yang ditetapkan, samaada pagi, petang, siang ataupun malam.
Sembahyang sunat ini juga tergolong kepada sembahyang sunat muqayyad iaitu sembahyang yang dikaitkan waktunya dengan wuduk. Dengan itu Solat Sunat Wuduk boleh dilakukan walaupun dalam waktu terlarang untuk melakukan sembahyang sunat.
Solat ini berdasarkan hadith oleh Bukhari dan Muslim dari Abu Hurairah.
S.C. Beira-Mar

Stadium

Beira-Mar bermain sebagai penganjur perlawanan di Estádio Municipal de Aveiro, yang berkapasiti 30,430 tempat duduk. Ia menggantikan Estádio Mário Duarte sebagai lapangan pasukan, yang telah dibina pada 2003 bagi UEFA Euro 2004.
Dr. Muhammad Noorazlan Abd Azis

Keluarga

Beliau merupakan keturunan Melayu Bugis dan Minangkabau. Bapanya, Abd Azis Baba berdarah Melayu Bugis bercampur dengan keturunan Cina. Ibunya bernama Norizan Hj Othman berdarah Melayu Minangkabau bercampur dengan keturunan Pakistan. Beliau telah berkahwin dengan seorang wanita yang berasal dari negeri Kelantan.

Pendidikan

Dr. Muhammad Noorazlan Abd Azis telah memulakan pendidikan awalnya di Sekolah Rendah Kebangsaan Limbongan, Melaka pada tahun 1996 sehingga tahun 1999. Kemudian berpindah ke Sekolah Rendah Kebangsaan Bachang, Melaka pada tahun 2000 sehingga tahun 2001. Beliau telah memulakan pendidikan menengah di Sekolah Menengah Kebangsaan Tun Mutahir, Melaka pada tahun 2002 sehingga tahun 2004. Pada tahun 2005 pula, beliau telah ditawarkan untuk menyambung pendidikan menengah di Sekolah Menengah Teknik Melaka Tengah, Melaka.
Seterusnya, beliau telah menyambung pelajaran ke Kolej Matrikulasi Pahang, Gambang, Pahang pada tahun 2007. Setelah menamatkan pengajian di peringkat matrikulasi, beliau telah ditawarkan oleh Universiti Putra Malaysia, Malaysia untuk menyambung pengajian di peringkat Ijazah Sarjana Muda (kepujian) Sains (Fizik) dengan Pendidikan pada tahun 2008 sehingga tahun 2012. Beliau pernah memenangi anugerah dekan, projek terbaik dan disertasi terbaik sepanjang pengajian. Setelah menamatkan pengajian di peringkat ijazah sarjana muda, beliau telah ditawarkan untuk menyambung pengajian di peringkat Doktor Falsafah di universiti yang sama pada tahun 2013. Beliau telah menamatkan pengajian Doktor Falsafah dengan cemerlang dan pernah memenangi anugerah "Graduate on Time" dari universiti yang sama.

Perkhidmatan

Beliau menyertai Institut Teknologi Maju, Universiti Putra Malaysia, Malaysia sebagai pegawai sains pada tahun 2013. Pada tahun 2017, beliau telah dilantik sebagai pegawai eksekutif di Pusat Kecemerlangan Pendidikan Ummah (PACU). 
Kemudian dilantik sebagai pensyarah kanan di Fakulti Sains dan Matematik, Universiti Pendidikan Sultan Idris, Tanjung Malim, Perak mulai tahun 2018 sehingga kini.
Beliau telah dilantik sebagai Timbalan Pengarah di Bahagian Perancangan Korporat, Universiti Pendidikan Sultan Idris mulai tahun 2019 sehingga kini.

Sumbangan kepada masyarakat

Dr. Muhammad Noorazlan Abd Azis sangat aktif dalam aktiviti kemasyarakatan. Beliau telah bergiat aktif bersama Persatuan Belia Islam Nasional sejak tahun 2013 melalui aktiviti-aktiviti pembangunan belia dan masyarakat. Beliau sekarang ini memegang jawatan sebagai Pengerusi Cawangan di Persatuan Belia Islam Nasional cawangan Muallim. Beliau juga pernah dijemput ke sekolah dan universiti untuk menyampaikan motivasi kepada belia dan remaja. Pada tahun 2017, beliau telah melibatkan diri dalam pembangunan warga emas melalui Pusat Jagaan Warga Emas, Darul Insyirah dan Pusat Kecemerlangan Pendidikan Ummah (PACU).

Karya

Sehingga kini, Dr. Muhammad Noorazlan Abd Azis telah menulis 1 buah buku yang berjudul "Aku Budak Dekan" di bawah penerbit Humaira.
Grañón

Grañón merupakan sebuah bandar dan kawasan perbandaran yang terletak di Sepanyol dalam wilayah La Rioja.
Ciwalen, Warungkondang

Poskod

Poskod yang digunakan di Ciwalen adalah 43261. Terdapat buah desa di dalam daerah kecamatan Warungkondang.
Lespesses

Lespesses merupakan sebuah komun di jabatan Pas-de-Calais di utara Perancis.
Mesnil-Saint-Nicaise

Mesnil-Saint-Nicaise ialah sebuah komun yang terletak di komun Somme di Picardie di utara Perancis.
Sebastián de Belalcázar

Kehidupan awal

Beliau dilahirkan sebagai Sebastián Moyano di wilayah Córdoba, Sepanyol, pada tahun 1479 atau 1480. Beliau menggunakan nama Belalcázar sempena nama istana kota yang terletak berdekatan dengan tempat kelahiran beliau di Córdoba. Berdasarkan pada pelbagai sumber, beliau mungkin berlayar ke Dunia Baru bersama dengan Christopher Columbus seawal tahun 1498, tetapi Juan de Castellanos telah menulis bahawa beliau telah membunuh seekor baghal pada tahun 1507, dan melarikan diri dari Sepanyol untuk ke Hindia Barat kerana takut dihukum, dan sebagai satu peluang untuk keluar daripada kemiskinan yang dihadapi oleh beliau.
Pewarisan takhta British

Pewarisan takhta British ditentukan mengikut keturunan, jantina (bagi yang diputerakan sebelum bulan Oktober 2011), keesahan, dan agama. Di bawah common law, Takhta Kerajaan diwarisi oleh paduka anakanda raja atau oleh susur galur sedarah sesisi raja yang tidak dikurniai anakanda. Perakuan Hak 1689 dan Akta Penyelesaian 1701, mengehadkan pewarisan singgahsana kepada keturunan sah Sophia dari Hanover yang dalam "golongan dengan Gereja England". Pasangan Roman Katolik telah disingkirkan dari tahun 1689 sehingga undang-undang dipinda pada tahun 2015. Keturunan Protestan yang dikecualikan disebabkan berpegangan Roman Katolik layak.
Ratu Elizabeth II ialah raja, dan pewaris takhta baginda ialah paduka putera sulung baginda, Charles, Putera Wales. Ahli kaum kerabat seterusnya dalam susur galur ialah Putera William, Duke Cambridge, paduka putera sulung Putera Wales. Orang ketiga dalam susur galur ialah Putera George, paduka putera Duke Cambridge, diikuti oleh paduka adindanya, Puteri Charlotte. Orang kelima dalam susur galur ialah Putera Henry dari Wales, paduka putera yang lebih muda Putera Wales. Orang keenam dalam susur galur ialah Putera Andrew, Duke York, paduka putera kedua Ratu. Mana-mana enam orang pertama dalam susur galur yang berkahwin tanpa perkenan raja akan tersingkir daripada pewarisan takhta.
Empat individu pertama dalam susur galur pewarisan yang berusia lebih daripada 21 tahun, dan pasangan raja, boleh dilantik sebagai Penasihat Negara. Penasihat Negara menjalankan beberapa tugas raja di United Kingdom apabila baginda berangkat ke luar negara atau sementara tidak berupaya. Jika tidak, individu dalam susur galur pewarisan perlu tidak ada peranan sah atau rasmi yang khusus.
United Kingdom ialah salah satu daripada 16 alam Komanwel. Setiap negara itu ada orang yang sama sebagai raja dan urutan pewarisan yang sama. Pada tahun 2011, para perdana menteri alam itu bersetuju sebulat suara untuk terima pakai satu pendekatan am kepada pemindaan peraturan pewarisan ke Takhta Kerajaan masing-masing agar pewarisan anakanda sulung mutlak digunakan bagi orang diputerakan selepas tarikh persetujuan, sebagai ganti pewarisan putera sulung, dan larangan ke atas perkahwinan dengan Roman Katolik dimansuhkan, tetapi raja masih perlu berada dalam golongan dengan Gereja England. Selepas undang-undang telah digubal selaras dengan setiap perlembagaan alam, perubahan ini berkuat kuasa pada 26 Mac 2015.
Jumpai

Poskod

Poskod yang digunakan di Jumpai adalah 80716. Terdapat 18 buah desa/kelurahan di dalam daerah kecamatan Klungkung.
Yigal Amir

Yigal Amir (Bahasa Ibrani: יגאל עמיר, dilhairkan pada 23 Mei 1970) ialah pembunuh Yitzhak Rabin, Perdana Menteri Israel, berbangsa Yahudi. Pembunuhan berlaku pada 4 November 1995 pada akhir sebuah demonstrasi di Tel Aviv. Amir sekarang sedang menjalani hukuman penjara seumur hidup kerana membunuh, dan enam tahun kerana mencederakan pengawal peribadi. Amir kemudiannya dihukum penjara tambahan selama lapan tahun kerana berkonspirasi untuk membunuh.
John Victor Morais

John Victor Morais (lahir 1910 - 6 Mac 1991) merupakan, wartawan, penulis banyak buku tentang Malaysia.
Beliau dilahirkan di Trivandrum (nama lama Thiruvananthapuram),Kerala, selatan India tetapi bersekolah di Sekolah Menengah Anderson, Ipoh, Perak dan Regent Institute, London. Beliau naik kapal SS Rajula dari Pelabuhan Trivandrum menuju ke Tanah Melayu pada 1927.
Isterinya Gladys dan mereka mempunyai lima anak iaitu Herbert, Benedict, Elaine, Dawn dan Justin dan lapan orang cucu. Mereka tinggal di No 2, Jalan 5/7A, Petaling Jaya. Anaknya Dr Dawn Morais sambung belajar peringkat PhD jurusan bahasa Inggeris di University of Hawaii.

Kerjaya

Beliau menjadi pengurus editor , Malaya Tribune (1939-1951), editor Daily News, Ipoh (1951-1952), Ketua sub editor Malay Mail , Kuala Lumpur (1955-1959), Ahli lembaga Tabung Hospital Lady Templer (1960-1967).

Victor Morais pernah menjadi Perunding eskekutif negeri Perak dan Presiden Kelab Akhbar Perak , Rotary Club Ipoh, Persatuan India Kinta dan Persatuan India Selangor. Beliau juga ahli lembaga Majlis Perbandaran Petaling Jaya.

Meninggal dunia

Victor Morais meninggal dunia pada 6 Mac 1991 dan majlis pengkebumian diadakan di Gereja Asssumption Church, Petaling Jaya pada 7 Mac 1991.
Masjid Felcra Ramuan China Kechil

Latar belakang

Masjid Felcra Ramuan China Kechil pada asalnya adalah sebuah madrasah atau pun surau yang dibina pada tahun 1974. Ia kemudiannya ditauliahkan menjadi sebuah masjid pada tahun 1984. Masjid Felcra Ramuan China Kechil dibina dengan menggunakan kayu dan berlantaikan simen. Pada tahun 1990, upacara pecah tanah untuk mendirikan masjid baru telah disempurnakan oleh Y.A.B. Datuk Seri Abd.Rahim Tambychik, Ketua Menteri Melaka ketika itu. Kerja-kerja pembinaan bermula pada tahun 1991 dan selesai pembinaannya pada tahun 1995,hasil daripada derma orang ramai dan bantuan daripada Kerajaan Negeri.
Pada 4hb Januari 1996,majlis perasmiannya telah disempurnakan oleh Y.A.B. Ketua Menteri Melaka Datuk Seri Mohd.Zin Bin Abd.Ghani.Ia diberi nama "Masjid Narimah". Masjid ini dibina pada tahun 1974 dengan belanjawan orang ramai dan dibaharukan dengan bantuan kerajaan.
Puncak syahwat

Puncak syahwat, klimaks atau orgasma merupakan keadaan di mana seseorang mencapai puncak kenikmatan secara seksual, tidak kira sama ada ia dilakukan sendiri seperti masturbasi, dibantu menggunakan alatan khas, atau bersama pasangan. Puncak syahwat ini berlaku pada lelaki dan perempuan dan biasanya dikenal pasti melalui kenikmatan fizikal yang amat sangat dan dikawal oleh sistem saraf autonomi (luar kawal). Puncak syahwat diiringi oleh kitar pantas pengecutan otot pada bahagian ari-ari yang mengelilingi organ seks dan dubur. Puncak syahwat sering kali dikaitkan dengan tindakan luar kawal pada bahagian lain badan, perasaan gembira secara umum, dan kadang-kala penghasilan bunyi luar kawal. Tanda umum bagi puncak syahwat adalah apabila keluarnya air mani bagi lelaki atau air berahi bagi wanita. 
Puncak syahwat juga boleh berlaku semasa tidur terutama semasa bermimpi melakukan hubungan seks.